Kamu bisa jelasin ke aku soal Kampung Peringat dalam bahasa melayu?

Kampung Peringat merupakan sebuah kampung yang terletak di Melor, dalam negeri Kelantan Darul Naim, iaitu sebuah negeri di  Timur  Malaysia. Kelantan merupakan sebuah negeri di Timur Malaysia, dengan keluasan lebih kurang 14,922 km². Ia terletak di timur laut Semenanjung Malaysia, berhadapan dengan Laut China Selatan, dan bersempadan dengan Provinsi Narathiwat, Thailand. Kelantan ialah sebuah negeri agraria (pertanian) yang mempunyai banyak kawasan tanaman padi dan perkampungan nelayan.

Sebuah pekan di Peringat atau dikenali sebagai Pekan Peringat wujud pada akhir 1930-an apabila British membesarkan laluan utama Pasir Puteh ke Kota Bharu yang sebelum ini agak kecil walaupun sibuk. Pekan Peringat adalah nod ekonomi kedua selepas Pekan Baru yang terletak di Bechah Mulong sebelum ini.

Pekan ini dibangunkan oleh masyarakat setempat sebagai pasar hari, menjual dan menjaja makanan dan bahan gunaan harian di deretan pondok kecil yang didirikan secara wakaf oleh Penggawa Peringat pada masa itu. Sehingga ke hari ini, Pekan Peringat masih wujud dengan perubahan kepada Pasar Peringat dan mempunyai bangunan pasar yang khas untuk peniaga sekitar memasarkan barangan mereka.

Dapatan terakhir pada 2016 menunjukan barangan di Pasar Peringat jauh lebih murah berbanding dengan pasar terdekat seperti Pasar Melor dan Pasar Pasir Tumboh. Walaubagaimanapun, kewujudan penjaja kecil dan sederhana di sekitar Peringat menjadikan Pasar Peringat kurang mendapat perhatian dan kebanyakan peniaga mula berpindah ke pasar lain. Hanya sebilangan peniaga sahaja masih setia berada di pasar ini di atas faktor sewaan yang murah dan kemudahan untuk bergerak dari pasar ke rumah mereka.